Lalla Chahba Mosque

Lalla Chahba Mosque (Arabic: مسجد لالة الشهباء), be historic mosque insyd de medina of Salé, Morocco. Sam consider am e be de second oldest mosque insyd de city after de Great Mosque, wey dey claim say na dem found am insyd 1075 CE (465 AH) during de reign of de Almoravid sultan Yusuf ibn Tashfin. Sam consider am e be de oldest mosque insyd de city, wey dey mean e dey predate de Great Mosque.

Na de mosque deteriorate insyd de centuries dey follow ein construction wey na dem bury am under soil den debris. Na dem uncover den restore ein remains insyd de early 20th century. Na dem build a new mosque over am insyd de 1960s.

 Origin of de name 

Na der be two different narratives about de mosque ein name. De first dey suggest dat a fair-skinned (blonde) woman, dem know am asi Chahbaa, use dey teach women de essentials of religion for de mosque. De second narrative dey state say na dem name de mosque "Chahbaa" secof ein columns, wich dey support ein arches den vaults, na ebe grayish for color insyd, dem make of solid stone wey dey resemble yellow marble. Sam of dese stone columns still be present insyd de mosque today.

 References 
Category:Berber architecture
Category:Buildings den structures insyd Salé
Category:Moorish architecture
Category:Mosques insyd Morocco

Category:2025 Wiki Dey Love Ramadan Contributions
Category:Morocco